Pacient sa pýta na dlhodobé užívanie HistAppu pri histaminovej intolerancii
Dobrý deň, dnes mi diagnostikovali histaminovu intoleranciu a odporučili mi kúpiť si HistApp. Chcel by som sa opýtať, či sa môže užívať pravidelne a dlhodobo. Napr. či sa môže užívať 3 tablety denne povedzme pol roka do najbližšej kontroly u doktora. Ďakujem
Dobrý deň.
Ďakujeme za Vašu otázku.
HistApp sa používa ako doplnok k dietetickým opatreniam pri histamínovej intolerancii a/alebo nedostatočnosti enzýmu diaminooxidáza (DAO). Obsahuje prírodný enzým DAO ktorý prispieva k odbúraniu histamínu z potravy. dospelí a deti staršie ako 3 roky. 1 tableta sa užíva vcelku 20 minút pred hlavným jedlom (3x denne). Ustanovená odporúčaná denná dávka sa nesmie presiahnuť. Vzhľadom na jeho obsah a použiteľnosť, dlhodobé užívanie nie je vylúčené. V prípade, že Vám podávanie prípravku odporučil lekár, treba sa riadiť jeho pokynmi.
Prajem pekný zvyšok dňa.
S pozdravom,
PharmDr. Anna Pacalajová